Skøelv Idretts- og Grendelag

Skøelv Idretts- og Grendelag fra Skøelv i Sørreisa kommune i Troms ble stiftet 13. juni 2002, da Skøelv Idrettslag og Skøelv Grendelag slo seg sammen.

Foreningen driver grendehuset i Skøelv og arrangerer årlig dansegalla i Sørreisahallen. I 2008 ble Skøelv IGL tildelt Sørreisa kommunes kulturpris for 2007 for innsatsen med dansegallaene. Inntektene fra dansetilstelningene bidro til at Skøelv IGL kunne bygge nytt grendehus på stedet, som sto ferdig i 2012. Foreningen har videreført tradisjonen med gubberenn på ski, som Skøelv IL arrangerte årlig fra 1969. Skøelv IGLs seniorlag i fotball for menn spiller i 2014 i 5. divisjon Troms avdeling 2 (nivå 6). Hjemmebanen i fotball er Skøelv stadion (gress).

Skøelv Idrettslag var stiftet 25. august 1921 og drev med fotball, håndball og ski. Klubben hadde i siste halvdel av 1930-tallet det beste fotballaget i indre Troms, og ble kretsmestere i Troms Innland fotballkrets fem år på rad i klasse A, i 1935, 1936, 1937, 1938 og 1939.

Referanser

Kilder 
Hjemmeside (besøkt 27. mai 2014)
Norges Fotballforbund: Skøelv IL-og Grendelag- Fotball (sic) (besøkt 27. mai 2014)
Terminlister og tabeller hos Norges Fotballforbund (besøkt 27. mai 2014)
Sørreisa Idrettslag - Håndball: SIL TV (for draktfarger) (besøkt 27. mai 2014)

Idrettslag i Troms
Idrettslag etablert i 2002
Fotballag i Troms
Fotballag etablert i 2002
Sport i Sørreisa